****

**KËSHILLI I MINISTRAVE**

**PROJEKTVENDIM**

**Nr.\_\_\_\_\_\_, datë\_\_\_\_/\_\_\_\_/2015**

**“PËR PROPOZIMIN E PROJEKTLIGJIT**

**“PËR**

**DISA SHTESA DHE NDRYSHIME NË LIGJIN NR. 8116, DATË 29.3.1996 ‘KODI I PROCEDURËS CIVILE I REPUBLIKËS SË SHQIPËRISË’, I NDRYSHUAR”**

Në mbështetje të nenit 81, pika 1, dhe nenit 100, të Kushtetutës, me propozimin e Ministrit të Drejtësisë, Këshilli i Ministrave,

**V E N D O S I:**

Propozimin e projektligjit “Për disa shtesa dhe ndryshime në ligjin nr. 8116, datë 29.3.1996 ‘Kodi i Procedurës Civile i Republikës së Shqipërisë”, i ndryshuar, për shqyrtim dhe miratim në Kuvendin e Republikës së Shqipërisë, sipas tekstit dhe relacionit, që i bashkëlidhen këtij vendimi.

Ky vendim hyn në fuqi menjëherë.

**K R Y E M I N I S T R I**

**EDI RAMA**

**MINISTRI I DREJTËSISË**

 **NASIP NAÇO**



**KUVENDI**

**PROJEKT-LIGJ**

**“PËR**

**DISA SHTESA DHE NDRYSHIME NË LIGJIN NR. 8116, DATË 29.3.1996 ‘KODI I PROCEDURËS CIVILE I REPUBLIKËS SË SHQIPËRISË’, I NDRYSHUAR”**

Në mbështetje të neneve 81, pika 2, shkronja “d”, dhe 83, pika 1, të Kushtetutës, me propozimin e Këshillit të Ministrave,

**KUVENDI**

**I REPUBLIKËS SË SHQIPËRISË**

**VENDOSI:**

Në ligjin nr. 8116, datë 29.3.1996, “Kodi i Procedurës Civile i Republikës Së Shqipërisë”, i ndryshuar, bëhen këto shtesa dhe ndryshime:

**Neni 1**

Pas paragrafit të parët të nenit 30, shtohet paragrafi me përmbajtje si më poshtë vijon:

“Tarifat për vënien në ekzekutim të titullit ekzekutiv dhe tarifat e suksesit përcaktohen me udhëzim të përbashkët të Ministrit të Drejtësisë dhe Ministrit të Financave.”

**Neni 2**

Pas paragrafit të parë të nenit 515, shtohet paragrafi me përmbajtjesi më poshtë vijon:

“Në vendimin e lëshimit të urdhrit të ekzekutimit duhet të parashikohet se nga data e lëshimit të urdhrit të ekzekutimit deri në përmbushjen e detyrimit të parashikuar në të, llogaritet kamata ligjore.”

**Neni 3**

Në germën “c”, të paragrafit të parë të nenit 515, togfjalëshi “së vënies në ekzekutim”, zëvendësohet me togfjalëshin “sipas nenit 525 të këtij Kodi”.

**Neni 4**

Neni 552 ndryshohet si më poshtë vijon:

“Neni 552

**Caktimi i çmimit**

Çmimi i sendit të sekuestruar caktohet nga përmbaruesi, në bashkëpunim me kreditorin dhe debitorin në bazë të çmimet të referencës të caktuara nga organet shtetërore (si një çmim dysheme), dhe çmimin e vlerësuar të kolateralit në momentin e dhënies së kredisë (si një çmim tavan). Kur ka kundërshtime ndërmjet tyre, thirret një ekspert.”

**Neni 5**

Paragrafi i parë i nenit 609, ndryshohet si më poshtë vijon:

“Debitori, brenda tridhjetë ditëve pasi vendimi të ketë marrë formë të prerë, mund të kërkojë në gjykatën kompetente të vendit të ekzekutimit, që të deklarohet se titulli ekzekutiv është i pavlefshëm ose se detyrimi nuk ekzizton, ose është shuar më pas. Debitori mund t’i kërkojë gjykatës edhe pavlefshmërinë e zbatimit të ekzekutimit të titullit ekzekutiv. Gjykata mund të vendosë pavlefshmërinë kur ekziston rreziku i shkaktimit të një dëmi të rëndë dhe të pazëvendësueshëm për debitorin. Në të gjitha rastet, gjykata duhet të arsyetojë vendimin e saj.”

**Neni 6**

Ky ligj hyn në fuqi 15 ditë pas botimit në fletoren zyrtare.

**K R Y E T A R I**

**ILIR META**